Bɔ̌ naa mǎnyɔ̄n Áron á súbu wa babi, ai nyé ai bɔ́n bóé, á zāŋ bɔ́n bə́ Ísraɛ̂l, ású yə̄ nâ á bɔ esíé fada á mís máma Áron émēn, Nadav ai Avihu, Eléazar ai Itamar, bɔ́n bə́ Áron . 2Ású mānyɔ̄ŋ Áron, wayi lad mīḿfūfúb míḿbɔ́d yā myáyī nyé bɔ̌ bidzamanǎ yā bí nə́ ó diŋi o tála. 3Wayi yén bəkom bə́ ­byə́m bə́sə̄ yā bádaŋ akə́ŋ, ébá mə̄ ngáfái ákə́ŋ yā lálod, ḿbɔ̄ báyi lǎd mīḿbɔ̄d mí Áron, ású yə̄ nə́ á fúúbán nə́ á bɔ esíé fada dzáma. 4Bâyi nyé lǎd mīḿbɔ̄d nā ! Eyali ongon, efod, eyé mə́bán, ǹtiŋán andzómba, ǹtóm ńtindi ai kandá. Bâyi lǎd mīḿfúfúb míḿbɔ́d ású mānyɔ̄ŋ Áron ai bɔ́n bóé, ású yə̄ nâ á bɔ esíé fada á mís máma. Bâyi bəlan ai mvɔ́d, ai eyé é viege á zooŋ, é tɔ̄á nyɔ́l m̀fǒl, ai ebubud évə́lə̄ éyé, ai m̀faŋ ḿbəmbə ndɔ́mbɔ́ miǹsinga.